Ёсьць такое слова — сакральнае. Цяпер дзякуючы расейскай прапагандзе яно набыло адмоўны колер, але для мяне Беларусь у добрым сэнсе сакральнае месца, сакральная зямля. Мне тут добра. Калі б яшчэ ўлада была добрая, дык увогуле было б выдатна. Куды яшчэ ехаць? Паўсюль ёсьць праблемы, а тут вакол усё зразумела, усё роднае. Другое — цікава ж, тое, што тут адбываецца, сапраўды цікава. І, нарэшце, можа, самае галоўнае, — а чаму я мушу зьяжджаць? Хай яны едуць, калі хочуць.